cyanic-selkie/wikianc huggingface dataset:
Tālivaldis Deksnis
Dzīvesgājums
Kā ērģeļu eksperts un restaurators T. Deksnis devis lielu ieguldījumu daudzu Latvijas ērģeļu izpētē un atjaunošanā, viņš ir bijis arī ilggadējs Latvijas Kultūras pieminekļu inspekcijas ērģeļu eksperts.
Būtisku vietu T. Dekšņa koncertprogrammās ieņēmusi latviešu mūzika — viņš bijis rosīgs latviešu ērģeļu un klavieru mūzikas popularizētājs un daudzu jaundarbu pirmatskaņotājs, par ko saņēmis 1986. gadā saņēma Latvijas PSR Komponistu savienības prēmiju.
1996. gadā saņēmis Lielo Mūzikas balvu.
2007. gadā saņēmis Latviešu mūzikas balvu un apbalvots ar IV šķiras Triju Zvaigžņu ordeni.
Divskanis
Divskanis jeb diftongs ir divu patskaņu savienojums vienā zilbē. Divskaņi var būt monofonēmas (viena fonēma) un bifonēmas (divas fonēmas). Mūsdienu latviešu literārajā valodā ir 10 divskaņi: divi divskaņi ( un ) ir monofonēmas, pārējie divskaņi ir bifonēmas.
Hiāts jeb diaireze
Nosaukumu hiāts (vēsturiski arī diaireze) izmanto, lai atsauktos uz divu patskaņu atrašanos blakus, tiem neveidojot divskani. Vairākas valodas (franču, spāņu) hiāta norādīšanai izmanto umlautu, ko šajā lietojumā mēdz saukt specifiski par trēmu (vēsturiski arī dierezi), piemēram, kā vārdā naïve, norādot, ka to izrunā nevis.
IPA hiāta jeb diairezes norādīšanai izmanto punkta simbolu, kas norāda, ka patskaņu sakopojums nav diftongs, piemēram, burtu sakopojums ⟨sai⟩ vārdos sairt un saistīt — pretstatā  jeb, utt.
Valērijs Šaņšins
Valērijs Šaņšins (ru; dzimis ) ir krievu, agrāk padomju, šaha problēmists.
Pamatprofesija — grāmatu iespiedējs.
Sasniegumi šaha kompozīcijā
Kopš 1978. gada publicējis vairāk nekā 520 šaha kompozīcijas, priekšroku dodot divvilčiem. Konkursos ieguvis vairāk nekā 200 godalgas, tai skaitā 70 pirmās.
Pēc FIDE albuma 2010-2012 iznākšanas V. Šaņšins ir ieguvis 84,25 punktus.
Šaha uzdevums
'''Uzdevums Nr. 1'''
Zagorujko, Salazara un Dombrovska tēmu sintēze.
Neredzamais pavediens
"Neredzamais pavediens" (en) ir 2017. gada ASV vēsturiskā drāma. Filmas režisors un scenārija autors ir Pols Tomass Andersons. Filmas sižets ir par 1954. gada Londonas augsto modi. Galvenajā lomā Denjels Dejs-Lūiss — modes dizaineris, kas pieņem darbā jaunu kalponi, ko atveido Vikija Krīpsa, un kas kļūst par viņa mūzu. Šī ir Deja-Lūisa pēdējā loma pirms aktiera karjeras beigām. "Neredzamais pavediens" ir pirmā Andersona filma, kas filmēta ārpus Savienotajām Valstīm, uzsākot filmēšanas procesu 2017. gada janvārī Anglijas pilsētā Litē. Šī ir otrā Andersona sadarbība ar Deju-Lūisu pēc filmas "Plūdīs asinis" (There Will Be Blood, 2007) un ceturtā ar komponistu Džoniju Grīnvudu.
Denī (vingrotājs)
Denī (fr) bija franču vingrotājs, startējis 1900. gada vasaras olimpiskajās spēlēs.
Neredzamais pavediens
Filmas "Neredzamais pavediens" pirmizrāde notika Ņujorkā, bet pārējos ASV kinoteātros filmu sāka demonstrēt no 25. decembra. Filma saņēma uzslavas un pozitīvas atsauksmes par aktierspēli, scenāriju, režiju un skaņu celiņu. Nacionālā kinokritiķu padome to izvēlējās kā vienu no 2017. gada labākajām filmām. Filma tika izvirzīta 90. Kinoakadēmijas balvai sešās nominācijās: "Labākā filma", "Labākais režisors", "Labākais aktieris galvenajā lomā" (Dejs-Lūiss), "Labākā aktrise otrā plāna lomā" (Leslija Menvila), "Labākā oriģinālmūzika" un "Labākie kostīmi" par ko arī saņēma balvu. Tāpat filma tika izvirzīta 71. BAFTA kino balvai četrās nominācijās, no kurām arī ieguva tikai vienu balvu nominācijā "Labākie kostīmi", kā arī tika izvirzīta 75. Zelta globusa balvai divās nominācijās.
Denī (vingrotājs)
1900. gada vasaras olimpiskajās spēlēs Parīzē viņš startēja vingrošanas individuālajā daudzcīņā. Šajā disciplīnā viņš ieguva 204 punktus, izcīnot dalīto 102. vietu.
Oloja
Upe sākas kalnainā apvidū autonomā apvidus dienvidrietumos netālu no Magadanas apgabala robežas, saplūstot Ļevijolojas (57 km gara) un Pravijolojas (40 km gara) upēm. Dažkārt par upes augšteci tiek uzskatīta Ļevijoloja ar kopējo upes garumu 471 km. Plūst ziemeļrietumu virzienā starp Olojas grēdu ziemeļos un Ušurekčena grēdu dienvidos. Augštecē plūst pa Augšolojas ieplaku, pēc tam pa šauru ieleju šķērso kalnu grēdu atzarus. Lejtecē plūst pa plašu ieleju ar daudzām attekām un salām. Ietek Omolonas upē 360 km no tās grīvas. Galvenās pietekas ir Ilguvēma (86 km gara), Nembonda (86 km; labās), Andilivana (118 km), Kemindža (67 km; kreisās). Aizsalst oktobrī, ledus iziet maija beigās.
Upes baseinā klimats krasi kontinentāls, janvārī gaisa temperatūra krīt līdz -60 °С. Raksturīga gara un auksta (oktobris — maijs) ziema un īsa, vēsa lietaina (jūnijs — septembris) siltā sezona (pavasaris—vasara—rudens), kad gaisa temperatūra paceļas līdz +4 °С — +14 °С.
Upes krasti faktiski neapdzīvoti, vienīgā apdzīvotā vieta ir sezonāli izmantotā Uļaška un pamestā Utočanas meteostacija.
Musa Sisoko
Musa Sisoko (fr; dzimis ) ir maliešu izcelsmes Francijas futbolists, pussargs, Francijas futbola izlases dalībnieks. Kopš 2022. gada spēlē Francijas Ligue 1 kluba Nantes sastāvā.
Sietlas "Mariners"
Sietlas "Mariners" (en) ir profesionāls beisbola klubs, kas ir bāzēts Sietlā, Vašingtonas štatā, ASV. Tas ir dibināts 1977. gadā. "Mariners" spēlē Augstākās beisbola līgas (MLB) Amerikāņu līgas Rietumu divīzijā. Klubs savas pastāvēšanas vēsturē ne reizi nav uzvarējis Pasaules sērijā. Klubs savas mājas spēles aizvada T-Mobile Park stadionā.
Rubē velodroms
Rubē velodroms, oficiāli Andrē-Petrjē velodroms ir velodroms Rubē, Francijā, Noras departamentā. Tas tika atklāts 1936. gadā, un kopš 1943. gada tajā notiek viendienas klasiskā velobrauciena Parīze—Rubē finišs.
Sacīkstes finišējušas pašreizējā stadionā kopš 1943. gada, izņemot 1986., 1987. un 1988. gadu, kad finišs notika Avenue des Nations-Unies, pie pasta pasūtījumu kompānijas La Redoute biroja, kas sponsorēja sacensības.
Velodroma iekšienē ir raksturīga dušas telpa atvērtām, trīspusīgām, zemām betona sienām un pie katras no tām katram no tiem ir misiņa plāksne ar kāda uzvarētāja vārdu. To skaitā ir Peters Van Petegems, Edijs Merkss, Peters Sagans, Rodžers De Vlāminks, Riks Van Lojs un Fausto Kopi.
Velodroms atrodas Parc des Sports parkā Rubē austrumu nomalē, mazāk nekā divu kilometru attālumā no Beļģijas robežas. Zāles laukums trases iekšpusē tiek izmantots Rubē regbija komandai. 2012. gadā blakus Rubē velodromam tapa jauns daudzfunkcionāls iekštelpu velodroms ar 250 metrus garu treku — Stab Vélodrome de Roubaix.
Sondori (Dekšāres pagasts)
Sondori ir bijušais ciems Rēzeknes novada Dekšāres pagastā. Izvietojies pagasta dienvidu daļā 2,1 km no pagasta centra Dekšārēm, 35,9 km no novada centra Rēzeknes un 209,4 km no Rīgas.
Apdzīvotā vieta bija izvietojusies nomaļus no valsts autoceļiem.
Luitla Duimuna
Luitla Duimuna jeb Mazā Duimuna (fo) ir neliela sala Fēru salu arhipelāga dienvidos uz ziemeļaustrumiem no Sūrojas. Pēc platības lielākā neapdzīvotā sala Fēru salās. Tiek izmantota kā aitu ganības, grūti pieejama klinšaino krastu dēļ. Bieži salas 414 metru augsto virsotni klāj mākonis. Uz ziemeļiem-ziemeļrietumiem no Luitla Duimunas atrodas apdzīvotā Stoura Duimuna jeb Lielā Duimuna.
Krimas tatāru deportācija
Krimas tatāru deportācija (Krimas tatāru Qırımtatar sürgünligi; uk; ru) bija Padomju Savienības varas iestāžu veikta masveidīga Krimas tatāru etniskā tīrīšana 1944. gada 18.—20. maijā, kurā vismaz 191 044 Krimas tatāru tika izsūtīti uz Uzbekistānas PSR. Deportāciju pēc Staļina rīkojuma organizēja PSRS Iekšlietu Tautas komisariāta vadītājs Lavrentijs Berija. Krimas tatāri bija viena no desmit PSRS dzīvojošām etniskām grupām, kas bija pakļautas Staļina tautu deportāciju politikai, izvedot no dzimtajām vietām pilnīgi visus šo etnisko grupu iedzīvotājus.
Notikumu vēsture
Triju dienu laikā lopu vagonos uz Uzbekistānu tika izvesti visi Krimas tatāri, tai skaitā, sievietes un bērni, un pat arī tie, kas bija komunistiskās partijas biedri vai Otrajā pasaules karā bija cīnījušies Sarkanās armijas rindās. Padomju varas iestādes uzlika visiem Krimas tatāriem kolektīvo atbildību par atsevišķu to tautiešu sadarbību ar nacistisko Vāciju kara laikā un pasludināja Krimas tatārus par nodevējiem. Vācieši daudzus kara gūstekņus bija rekrutējuši Vērmahtā. Bez tam vācieši bija pārliecinājuši vietējos iedzīvotājus nodibināt Krimas tatāru pašaizsardzības bataljonus, lai aizsargātu Krimas tatāru ciemus no padomju partizāniem. Tika atļauts organizēt arī musulmaņu komitejas, kurām deva daļējas pašpārvaldes funkcijas. Pašaizsardzības bataljonos bija iesaistīti ap 15 000 līdz 20 000 Krimas tatāru. Attīstoties karadarbībai, daudzi no bataljonos iesaistītajiem gan pārgāja Sarkanās armijas pusē un turpināja cīnīties tās rindās, tomēr pret viņiem izturējās ar aizdomām. Padomju varas iestādes izlēma, ka Krimas tatāri jāsoda, un viņi tika deportēti no Krimas uz Uzbekistānu.
Deportāciju laikā gāja bojā ap 8000 Krimas tatāru, vairāki desmiti tūkstošu mira nometinājuma vietās ļoti slikto dzīves apstākļu dēļ. Krimā palika ap 80 000 tukšu saimniecību un 360 000 akru zemes. Staļins vēlējās izskaust jebkādas atsauces uz Krimas tatāru etnisko grupu. Pat tautas skaitīšanā bija aizliegts uzskaitīt Krimas tatārus. Vairākās tautas skaitīšanās PSRS (1959, 1970, 1979) viņi varēja sevi deklarēt kā tatāri, kas ir no Krimas tatāriem atšķirīga tautība. Šis aizliegums tika atcelts tikai 1989. gada tautas skaitīšanā.
Atgriešanās Krimā
Lai arī pēc Staļina nāves notika pārmaiņas un Staļina politika tika nosodīta, Ņikita Hruščovs neatcēla aizliegumu Krimas tatāriem atgriezties savās dzimtajās vietās. Viņi palika Vidusāzijā vēl vairākus desmitus gadu, līdz pat Mihaila Gorbačova aizsāktajai Perestroikai. 1980. gadu beigās Krimā atgriezās ap 260 000 Krimas tatāru. 1989. gada 14. novembrī Krimas Augstākā padome paziņoja, ka Krimas tatāru deportācija ir bijis noziegums. Krimas tatāri izsūtījumā bija pavadījuši 45 gadus.
Krimas tatāri atgriezās, lai arī Krimas vietējās varas institūcijas nesniedza nekādu materiālu atbalstu. Arī zemes zaudēšana netika kompensēta. Krievijas Federācija kā PSRS mantiniece neizmaksāja nekādas reparācijas par zaudēto īpašumu, neveica tiesvedību pret piespiedu pārvietošanas organizētājiem.
Atgriežoties Krimā, kas bija Ukrainas sastāvā, lielākā daļa no Krimas tatāriem kļuva par Ukrainas pilsoņiem. 2004. gadā tikai ap 12% Krimas iedzīvotāju bija Krimas tatāri.
2015. gada 12. decembrī Ukrainas parlaments izdeva rezolūciju par Krimas tatāru deportācijas atzīšanu par genocīdu un pasludināju 18. maiju par Krimas tatāru genocīda atceres dienu. 2019. gada 9. maijā Saeima pieņēma paziņojumu par Krimas tatāru deportāciju 75. gadadienu, atzīstot notikušo par genocīdu. Latvija ir pirmā valsts pasaulē pēc Ukrainas, kas Krimas tatāru deportācijas atzinusi par genocīdu.
Pēc Krimas krīzes 2014. gadā un tai sekojošās Krimas Autonomās Republikas pievienošanas Krievijai, atkal pasliktinājās Krimas tatāru situācija. Starptautiskās organizācijas novērojušas Krimas tatāru sabiedrisko darbinieku vajāšanas un tiesību pārkāpumus.
Kriss Mulins
Kristofers Pols "Kriss" Mulins (en; dzimis Bruklinā, ASV) ir bijušais amerikāņu basketbolists un bijušais NBA kluba Goldensteitas "Warriors" ģenerālmenedžeris.
Karjera
1985. gada NBA draftā viņu Goldensteitas "Warriors" izraudzījās ar kopējo 7. kārtas numuru. NBA spēlēja "Warriors" un Indiānas "Pacers" vienību sastāvos. 2001. gadā, spēlēdams "Warriors", sastāvā paziņoja par karjeras beigšanu.
Pēc basketbolista karjeras beigām viņš kļuva par "Warriors" kluba ģenerālmenedžeri. Šajā amatā strādāja no 2004. līdz 2009. gadam.
2011. gada augustā viņš tika uzņemts Basketbola slavas zālē.
ASV izlase
ASV izlases sastāvā spēlējis Losandželosa 1984. un Barselona 1992. gada Olimpiskajās spēlēs — abās reizēs tika izcīnīta zelta medaļa. 1992. gadā K. Mulins bija viens no "The Dream Team" dalībniekiem.
Žiga Lipuščeks
Žiga Lipuščeks (sl, dzimis ) ir Slovēnijas futbolists, spēlē aizsarga pozīcijā. Kopš 2020. gada Lipuščeks pārstāv Latvijas Virslīgas komandu FK RFS.
Iepriekš spēlējis Slovēnijas komandās Maribor B un Gorica. 2020. gadā pievienojies Latvijas komandai FK RFS, ar ko kļuvis par 2021. gada Latvijas futbola Virslīgas sezonas uzvarētāju.
EUTELSAT 117 West A
EUTELSAT 117 West A (agrāk Satmex 8) ir Francijas uzņēmuma Eutelsat sakaru pavadonis, kas paredzēts sakaru nodrošināšanai Amerikai. Palaists 2013. gada martā.
Pēc Meksikas uzņēmuma Satmex pasūtījuma pavadonis Satmex 8 izgatavots ASV uzņēmumā Space Systems/Loral uz platformas LS-1300E bāzes. Tam uzstādīti 24 C joslas un 40 Ku joslas raidītāji.
Lidojuma gaita
Satmex 8 palaists 19:06:48 UTC ar nesējraķeti Proton-M/Briz-M no Baikonuras kosmodroma 200. laukuma 39. palaišanas iekārtas. Pēc pieciem dzinējbloka Briz-M manevriem pavadonis atdalījās 04:19:48 UTC un ievadīts ģeostacionārajā pārejas orbītā. Šis bija pirmais Proton-M/Briz-M starts pēc 2012. gada decembra ne visai veiksmīgās Jamal-402 palaišanas, kad radās problēma ar Briz-M.
Ģeostacionāro orbītu Satmex 8 sasniedza ar saviem dzinējiem. To izvietoja punktā 116,8° austrumu garuma. Satmex 8 nomainīja pavadoni Satmex 5, kuram degvielas krājumi bija gandrīz izsīkuši.
2014. gada janvārī uzņēmumu Satmex nopirka Eutelsat. Maijā visi Satmex pavadoņi tika pārdēvēti. Satmex 8 ieguva nosaukumu EUTELSAT 117 West A.
4. Baltijas Šaha savienības kongress
4. Baltijas Šaha savienības kongress notika no 1907. gada 9. (22.) septembra līdz 19. (2. oktobrim) septembrim Rīgā. 1907. gadā turnīram bija jānotiek Liepājā, bet tās šaha biedrības to sarīkot atteicās. Piedāvājumu noraidīja arī Jelgavas Šaha klubs un, lai glābtu situāciju, turnīru organizāciju uzņēmās Rīgas Šaha biedrība.
Noslēgums
Finālturnīra finišu K. Rozenkrancs un Z. Lurjē sasniedza ar vienādu punktu summu. Uzvarētāja noskaidrošanai izspēlēja papildus partiju, kurā uzvarēja Kārlis Rozenkrancs un līdz ar kļuva par turnīra uzvarētāju. Viņš ieguva nosaukumu "Baltijas Šaha meistars", saņēma I godalgu (200 rbļ.) un zelta piemiņas žetonu. Otro godalgu (125 rbļ.) saņēma Z. Lurjē, trešo (75 rbļ.) - J. Šocs, ceturto (50 rbļ.) un piekto (35 rbļ.) savā starpā dalīja E. Fukners un A. Ots, bet sesto (25 rbļ.) ieguva - Dr. V. Zons. Godalgas saņēma arī četri blakusturnīra labākie spēlētāji: I godaldu (35 rbļ.) - E. Vilde, II godalgu (25 rbļ.) -L. Tatters, III godalgu (15 rbļ.) - A. Villigrode un ceturto (10 rbļ.) - A. Vaits.
Viktors Čestnovs
Viktors Čestnovs (dzimis Siguldā, miris  Liepājā) bija latviešu aktieris.
Atveidojis lomas izrādēs Liepājas teātrī un Dailes teātrī, Rīgas Mazajā latviešu teātrī, Rīgas Jaunajā teātrī, kā arī filmās "Kurpe", "Emīla nedarbi" un TV seriālā "Sirdsmīļā Monika".
Noslepkavots Liepājā. Apbedīts Rīgas Meža kapos.
Igauņu virtuve
Igauņu virtuve (et) ir igauņiem raksturīgo ēdienu un to gatavošanas īpatnību kopums, kas veidojies dažādu ģeogrāfisku un vēsturisku apstākļu ietekmē. To vēstures gaitā ir ietekmējušas citu tautu, piemēram, dāņu, vāciešu, poļu, zviedru, virtuves. Igauņu virtuvē ēdieni galvenokārt tiek vārīti vai sutināti, retāk cepti.
Igauņu virtuves pamatā ir kartupeļi, liesa vai cauraugusi cūkgaļa, zivis, kāposti, zirņi, pupas, grūbas, piens un biezpiens. Tradicionālie ēdieni ir marinēts zutis, asinsdesa un sautēti skābi kāposti ar cūkgaļu, kā arī rupjmaize, sautējumi, ievārījumi, marinēti gurķīši, grūbas, kartupeļu biezputra un sālīta siļķe. Svētkos galdā ceļ ceptu zosi, cūkgaļu, alu, melno pudiņu, ābolus, riekstus un piparkūkas.
Aldis Adamovičs
Aldis Adamovičs (dzimis Preiļos ) ir latviešu pedagogs un politiķis, "Latgales partijas" (iepriekš "Tautas partijas") biedrs. Bijis 13. Saeimas un 12. Saeimas deputāts un Preiļu novada domes priekšsēdētājs (2006—2014).
Biogrāfija
A. Adamovičs ir absolvējis Preiļu 1. vidusskolu un Latvijas Universitātes Ģeogrāfijas un Zemes zinātņu fakultāti. Maģistra grādu ieguvis 1999. gadā. Pēc studiju beigām strādājis par ģeogrāfijas un fizkultūras skolotāju dzimtajos Preiļos. No 1996. gada A. Adamovičs bija Preiļu 1. pamatskolas direktors.
A. Adamovičs ir precējies, ģimenē ir četri bērni.
Politiskā darbība
1997. gada pašvaldību vēlēšanās A. Adamovičs tika ievēlēts Preiļu pilsētas domē no saraksta "Mēs pilsētai". Sekojošajās 2001. gada vēlēšanās kandidēja uz vietu Preiļu novada domē no Tautas partijas, taču netika ievēlēts. 2005. gada vēlēšanās ievēlēts Preiļu novada domē un ievēlēts par domes priekšsēdētāja vietnieku. 2006. gadā, pēc tam, kad līdšinējais domes priekšsēdētājs Jānis Eglītis tika ievēlēts Saeimā, A. Adamoviču ievēlēja par Preiļu novada domes priekšsēdētāju. 2009. gada pašvaldību vēlēšanās atkal ievēlēts Preiļu novada domē un atkārtoti ievēlēts par domes priekšsēdētāju.
2012. gadā A. Adamovičs bija Latgales partijas dibinātāju skaitā, dibināšanas kongresā ievēlēts par partijas priekšsēdētāju. 2013. gadā ievēlēts Preiļu novada domē no Latgales partijas, Nacionālās apvienības un Latvijas Zemnieku savienības kopējā saraksta, atkārtoti ievēlēts par domes priekšsēdētāju.
2014. gadā kandidēja Eiropas Parlamenta vēlēšanās no Latvijas Reģionu apvienības saraksta, nebūdams tās biedrs. Šajā pašā gadā ievēlēts 12. Saeimā no partijas "Vienotība" saraksta, pārstāvot tajā Latgales partiju. Atkārtoti par Saeimas deputātu kļuva 2018. gadā, kad ievēlēts 13. Saeimā no apvienības "Jaunā Vienotība" saraksta (joprojām pārstāvot Latgales partiju). 13. Saeimā darbojas kā "Jaunās Vienotības" frakcijas priekšsēdētāja Ainara Latkovska biedrs.
Putekļsūcējs
Putekļsūcējs jeb putekļu sūcējs ir elektriska sadzīves tehnika, ar ko veic tīrīšanas darbus. To mājsaimniecībā lieto, lai uzsūktu uz grīdas sakrājušos putekļus un citus netīrumus, kā arī, lai tos izsūktu no paklājiem, mēbelēm, apģērba un citiem sadzīves priekšmetiem.
Pirmos putekļsūcējus izgudroja 1869. gadā Amerikas Savienotajās Valstīs. 1907. gadā tika izgudrots pirmais ar elektrisko dzinēju darbināms pārnēsājams putekļsūcējs. 1970. gados angļu izgudrotājs Džeimss Daisons (James Dyson) ar savu izgudroto divkāršā ciklonu sistēmu izdarīja apvērsumu putekļsūcēju konstrukcijā. Daisona ierīcē tradicionālais putekļu maisiņš tika aizvietots ar divām ciklonu kamerām, kas griež gaisu, attīrot to no putekļiem. 1990. gadu beigās un 2000. gadu sākumā sāka ražot pirmos robotputekļsūcējus.
Mūsdienās kļuvuši populāri putekļsūcēji IROBOTI, kam uzkopšanas laikā nav nepieciešama cilvēka līdzdarbība. Tos iespējams vadīt ar lietotnēm viedtālruņos un planšetdatoros. Tiem tiek papildinātas funkcijas un uzkopšanas kvalitāte.
Reihenava
Reihenava (de) ir sala, kas atrodas Vācijas galējos dienvidos, Konstances ezerā. Uz salas daļēji saglabājies viens no viduslaiku slavenākajiem klosteriem. 2000. gadā Reihenavas sala iekļauta UNESCO Pasaules mantojuma sarakstā.
Sala ir pazīstama kā 724. gadā dibinātā benediktiešu klostera vieta. No 8. līdz 9. gadsimtam tas kļuva par vienu no ietekmīgākajiem viduslaiku Eiropas reliģiskajiem un kultūras centriem. Klostera attīstību veicināja tā novietojums pie galvenā ceļa no Svētās Romas impērijas uz Itāliju. Reihenavas klosterī atradās skola un skriptorijs, kas radīja izcilākos 9.—10. gadsimta manuskriptu paraugus. Līdz ar pārmaiņām baznīcas dzīvē, no 13. gadsimta klosteris pamazām zaudēja savu ietekmi. 1757. gadā klostera zemes sekularizēja, bet 1803. gadā — slēdza. Klostera bibliotēkas manuskripti tika pārvesti uz Karlrūi un Minheni.
Mūsdienās salā saglabājušās 9. līdz 11. gadsimta baznīcas ar unikālām Otonu dinasijas laika freskām.
Baku Olimpiskais stadions
Baku Olimpiskais stadions (az) ir sporta stadions Baku, Azerbaidžānā. Ar 69 870 skatītāju vietām tas ir lielākais stadions Azerbaidžānā. Stadions var uzņemt gan UEFA, gan FIFA rīkotas spēles. 2015. gadā šeit notika pirmās Eiropas spēles, bet 2020. gadā šis stadions uzņems Eiropas čempionāta futbolā spēles.
Žils Pinods
Žils Pinods (fr) bija franču vingrotājs, startējis 1900. gada vasaras olimpiskajās spēlēs.
1900. gada vasaras olimpiskajās spēlēs Parīzē viņš startēja vingrošanas individuālajā daudzcīņā. Šajā disciplīnā viņš ieguva 204 punktus, izcīnot dalīto 102. vietu.
Likteņa labotāji
Likteņa labotāji (en) ir 2011. gada romantisks trilleris, kas balstīts uz Filipa K. Dika īsstāstu Adjustment Team. Filmas režisors, scenārija autors un viens no producentiem ir Džordžs Nolfi. Galvenās lomas atveido Mets Deimons, Emilija Blanta, Entonijs Makijs, Džons Slaterijs un Terenss Stemps. Filmas pirmizrāde notika Ņujorkā.
Romānu starp politiķi un dejotāju sāk ietekmēt noslēpumaini spēki, kas cenšas mīlētājus turēt atstatus.
Kaori Ičo
Kaori Ičo (ja; dzimusi ) ir japāņu brīvā stila cīkstone, četrkārtēja vasaras olimpisko spēļu čempione, desmitkārtēja pasaules čempione.
No 2003. līdz 2016. gadam Ičo bija nepārspējama. 2016. gada 29. janvārī Ivana Jarigina Zelta Grand Prix balvas izcīņas finālā viņa zaudēja Mongolijas cīkstonei Orkonai Purevdorcai. Tas bija viņas pirmais zaudējums pēc 13 gadus ilgās dominēšanas.
Viņa ir pirmā sieviete jebkurā sporta veidā, kas uzvarējusi individuālā pasākumā četrās secīgās olimpiskajās spēlēs.
2016. gada 20. oktobrī Japānas premjerministrs Šindzo Abe apbalvoja viņu ar Tautas goda balvu. Viņa ir otrā cīkstone, kas pēc Saori Jošidas 2012. gadā, saņēmusi šo augsto apbalvojumu.
Maiks Lī
Maiks Lī (en; dzimis ) ir angļu kino un teātra režisors un scenārists.
Studējis Londonas Drāmas mākslas karaliskajā akadēmijā (Royal Academy of Dramatic Art). Teātrī darbojies no 20. gadsimta sešdesmito gadu vidus. Septiņdesmitajos un astoņdesmitajos gados strādāja gan teātrī, gan BBC televīzijas filmu uzņemšanā.
Plašu starptautisku atpazīstamību ieguva ar 1993. gada filmu "Kailais", par ko ieguva Labākā režisora balvu Kannu kinofestivālā. Tai sekoja "Noslēpumi un meli" (Secrets & Lies, 1996), par kuru Lī saņēma BAFTA kino balvu, kā arī balvu Zelta palmas zars Kannu kinofestivālā. Par filmu "Vera Dreika" (Vera Drake, 2004) Lī saņēma balvu Zelta lauva Venēcijas kinofestivālā.
Nikolajs Kraļins
Pamatprofesija — inženieris elektriķis. Taču jau vairākus gadus viņš strādā par Krievijas Valsts publiskās zinātniski tehniskās bibliotēkas Šaha informācijas centra direktoru.
Šaha kompozīcija
Kopš 1961. gada publicējis vairāk nekā 280 etīdes un 50 uzdevumus. Viņa etīdes konkursos ieguvušas vairāk nekā 210 atzinības, no starpā vairāk nekā 135 godalgas, tai skaitā 55 pirmās.
Astoņu PSRS individuālo čempionātu (1965—1987) dalībnieks etīžu grupā: pirmā vieta 14. (1983); 3.—4. vieta 15. (1984); 2. vieta 16. (1985) un 1.—2. vieta 17. (1987) čempionātā. Maskavas čempions etīdēs (1983—1984). PSRS sporta meistars šaha kompozīcijā no 1983. gada.
Karels Čapeks
Karels Čapeks (cs;  — ) bija 20. gadsimta sākuma čehu rakstnieks. Savas karjeras laikā viņš nodarbojās ar lugu, eseju, rakstīšanu, dramaturģiju, publicistiku, literatūras un mākslas kritiku. Tomēr plašāk viņš ir zināms ar savu darbu zinātniskās fantastikas laukā, ieskaitot romānu "Karš ar salamandrām" un lugu "Rosuma Universālie Roboti" (R.U.R.), kas popularizēja vārda robots izmantošanu.
Nikolajs Kraļins
Šaha kompozīcija
Sudraba medaļas ieguvējs 1. individuālajā pasaules čempionātā (1998—2000) etīžu grupā.
Karels Čapeks
Lai arī galvenokārt viņš ir zināms ar savu darbu zinātniskajā fantastikā, Čapeks sarakstījis arī vairākus politiski uzlādētus darbus, kas bija saistīti ar tā laika sabiedrības nemieru. Viņš piedalījās Čehoslovākijas PEN kluba izveidē, kas bija nozīmīga Starptautiskā PEN kluba sastāvdaļa. Viņš aģitēja par izpausmes brīvību un absolūti nicināja nacisma popularitātes pieaugumu Eiropā. Pēc Otrā pasaules kara viņa literārais mantojums tika īpaši izcelts.
Arturs Millers 1990. gadā rakstīja: ""Es pirmoreiz lasīju Karelu Čapeku kā koledžas students sen atpakaļ trīsdesmitajos gados. Nebija otra rakstnieka kā viņš... pareģa pašpārliecība sajaukta ar sirreālu humoru un asu sociālo satīru: unikāla kombinācija... prieks viņu lasīt.""
1938. gada 11. februārī R.U.R. televīzijas iestudējums BBC kļuva par pirmo zinātniskās fantastikas žanra pārraidi televīzijā.
Nikolajs Kraļins
Šaha kompozīcija
Lielmeistars (2005) šaha kompozīcijā. Etīdes tiecās pēc aktīvas un pilnasinīgas abu pušu cīņas.
Etīdes piemērs
Risinājums
Vladimirs (personvārds)
Vladimirs ir populārs vīriešu personvārds, kā īsais variants tiek lietots Vova vai Volodja. Tam ir divi izcelsmes avoti: slāvu un ģermāņu un tam var būt vairākas nozīmes. Seno slāvu valodā nozīmējis "pasaules valdnieks" vai "mierīgs valdnieks" (*vladi, *vladeti — valdīt un *mir — pasaule vai miers), savukārt seno ģermāņu valodā nozīmējis "slavens valdnieks" vai "spožs un slavens" (*wald — spēks, spozme un *mari — slava; skatīt Valdemārs). Tā seno ģermāņu nozīmē "spožs un slavens" vārda Vladimirs nozīme sakrīt ar vienu citu populāru personvārdu — Roberts. Popularitāti visticamāk ieguvis, pateicoties Kijevas kņazam Vladimiram Lielajam kurš saukts arī par svēto Vladimiru un Valdemāru Kristītāju. Latviešu kalendārā Vladimira vārdadiena ir 8. decembrī.
Augstskola
Augstskola ir augstākās izglītības un zinātnes institūcija, kas īsteno akadēmiskas un profesionālas studiju programmas, kā arī veic zinātnisko darbību un nodarbojas ar māksliniecisko jaunradi.
Saskaņā ar 1995. gada Latvijas Augstskolu likumu ir zinātnes universitātes, mākslu un kultūras universitātes, lietišķo zinātņu universitātes un lietišķo zinātņu augstskolas. Valsts dibinātai augstskolai Latvijas Ministru kabinets nosaka stratēģiskās specializācijas jomas, pamatojoties uz politikas plānošanas dokumentos noteiktajām politikas plānošanas cikla prioritātēm tautsaimniecības un sabiedrības attīstībai, ņemot vērā augstskolas darbības rezultātu progresa izvērtējumu par iepriekšējo plānošanas periodu un attīstības potenciālu. Augstskolas var dibināt valsts, citas juridiskās, kā arī fiziskās personas, tajā skaitā ārvalstu juridiskās un fiziskās personas.
Juridiskais statuss
Valsts dibinātās augstskolas (izņemot Latvijas Nacionālo aizsardzības akadēmiju) ir atvasinātas publiskas personas. Latvijas Nacionālā aizsardzības akadēmija un valsts dibinātās koledžas ir valsts iestādes.
Pārvaldes orgāni
Valsts dibinātas augstskolas pārvaldes orgāni ir augstskolas padome, senāts un rektors, kā arī satversmes sapulce un akadēmiskā šķīrējtiesa, ja augstskolas satversmē tādas paredzētas. Privātpersonu dibinātās augstskolās ir šādas pārvaldes institūcijas: valde, senāts un rektors, kā arī padome, satversmes sapulce un akadēmiskā šķīrējtiesa, ja augstskolas satversmē tādas paredzētas.
Senāts
Senāts ir koleģiāla augstskolas augstākā akadēmiskā lēmējinstitūcija, kas ir atbildīga par augstskolas izglītības, pētniecības, radošās darbības izcilību, attīstību un atbilstību starptautiski atzītiem kvalitātes standartiem. Zinātnes universitātes senātu veido ne vairāk kā 50 locekļi, savukārt mākslu un kultūras universitātes, lietišķo zinātņu universitātes un lietišķo zinātņu augstskolas senātu — ne vairāk kā 25 locekļi.
Rektors
Rektors ir augstskolas augstākā amatpersona, kas īsteno augstskolas vispārējo administratīvo vadību un bez īpaša pilnvarojuma pārstāv augstskolu. Valsts augstskolas rektoru ievēlē satversmes sapulce, ja augstskolas satversme paredz satversmes sapulces izveidošanu, vai augstskolas padome, ja augstskolas satversme neparedz satversmes sapulces izveidošanu.
Miķelis Fišers (operdziedātājs)
Miķelis Fišers (1915—1984) bija latviešu dziedātājs (līdz 1954. gadam baritons, vēlāk tenors).
Biogrāfija
Dzimis 1915. gada 6. maijā Nīcas pagasta Kvēpju ciemata "Priedīšos" zvejnieka ģimenē. Mācījās vijoļspēli un dziedāšanu Liepājas Tautas konservatorijā un privāti, īpaši pie Hertas Štrauses. Bija Liepājas operas korists (1941—1944).
Pēc Otrā pasaules kara beigām bija Liepājas Muzikāli dramatiskā teātra solists, galveno baritona lomu izpildītājs (1945—1948).1948. gadā kļuva par Latvijas PSR Operas un baleta teātra solistu, kopš 1954. gada dziedāja tenora lomas. Precējies trīs reizes, viņa pēdējā dzīvesbiedre bija dzejniece Ārija Elksne. Abu kopīgais dēls ir mākslinieks Miķelis Fišers.
Miris 1984. gada 5. augustā Rīgā, apbedīts Baltezera kapos.
Krimuldas trošu tilta sagrūšana
Krimuldas gājēju tilts bija trošu tilts pār Krimuldas—Siguldas ceļu, bijušā koka tilta vietā. Gājēju tilts bija aptuveni 30 metrus garš, vairāk nekā metru plats. 1984. gada 30. jūlijā tilts sabruka nesējtrošu rūsēšanas dēļ, negadījumā bojā gāja seši cilvēki.
Būvniecība
Jau pirms 20. gadsimta pāri Krimuldas viduslaiku pils nocietinājuma aizsarggrāvim, pa kuru iet serpentīna ceļš no Gaujas tilta uz Krimuldas sanatoriju, esot bijis koka kājnieku tilts. 1960. gados tika konstatēts, ka ka pēc kara atjaunotās būves konstrukcijas ir nolietojušās un ir vajadzība pēc tilta rekonstrukcijas. Tika pieaicināti Latvijas Valsts meliorācijas projektēšanas institūta inženieri, kuri piemēroja vietai trošu tilta tipveida projektu. Materiālu trūkuma dēļ netika izmantotas standartā šāda veida projektos paredzētās troses. Plānojumā bija iekļauts tilta galos esošās 25 mm diametra nesējtroses piestiprināt pie enkuriem, kas bija ierakti aptuveni pusotra metra dziļumā. Jaunais gājēju tilts tika pabeigts 1967. gada 29. jūnijā. Tilts netika pievienots Inčukalna mežrūpniecības saimniecības un vēlāk arī Gaujas nacionālā parka bilancei, tādējādi Krimuldas gājēju tilts nokļuva bezsaimnieka statusā — nebija izsniegti lietošanas kontroles dokumenti.
Izmantošana
1969. gadā Siguldā tika atklāta gaisa tramvaja trase, kuras galapunkts atradās pie Krimuldas gājēju tilta. Gaujas senlejas popularitātes dēļ tramvajs bieži bija noslogots un no tā ārā kāpjošie cilvēki lielā skaitā izmantoja Krimuldas gājēju tiltu. Tādējādi tilta noslodze bija lielākā nekā projektētāji bija sākotnēji prognozējuši. Tā kā nebija noteiktas tilta īpašuma tiesības, tad nebija arī skaidrs, kam jāveic tilta drošības pārbaudes. Viens tilta gals atradās Gaujas nacionālā parka, bet otrs — Siguldas pilsētas teritorijā. Tilta kosmētisko labiekārtošanu uzņēmās Gaujas nacionālais parks.
Sabrukšana
Naktī no 1984. gada 29. uz 30. jūliju Vidzemē bija spēcīgas lietusgāzes, kas izskaloja vienu no 1967. gadā nojauktā koka tilta betona balstiem. Nākamajā dienā pār tiltu gāja 36 eksursantu grupa no vairākiem PSRS reģioniem. Ejot pāri tiltam, tas sabruka un 33 cilvēki nokrita no 5—15 metru augstuma pilskalna aizsarggrāvī. Bija 6 bojā gājušie, vairāki ar smagiem ievainojumiem. Pēc negadījuma LPSR Augstākā tiesa pie kriminālatbildības sauca Gaujas nacionālā parka direktoru un galveno mežzini. Ekspertīzē atklāja, ka galvenais iemesls tilta sabrukšanai bija visu 4 nesējtrošu sarūsēšana. Pēc notikuma tika mainīta šādu tiltu trošu stiprināšanas metode, nepakļaujot tos tik izteiktai korozijai augsnes tuvuma dēļ.
Storas
Storas ir ciems Rēzeknes novada Dekšāres pagastā. Izvietojies pagasta rietumos 8,3 km no pagasta centra Dekšārēm, 39,7 km no novada centra Rēzeknes un 204,5 km no Rīgas.
Apdzīvotā vieta izvietojusies nomaļus no valsts autoceļiem, Kažovas upes krastā.
Storos atrodas valsts nozīmes arheoloģijas piemineklis — viduslaiku nocietinājums Zviedru skansts (Jumpravas kalns, Kuces kalns).
Playboi Carti (miksteips)
Playboi Carti ir amerikāņu repera Playboi Carti debijas miksteips. To 2017. gada 14. aprīlī izdeva AWGE un Interscope Records. Miksteipā ir iekļauti Pi'erre Bourne, Southside un citu autoru iestudējumi, kā arī amerikāņu reperi Lil Uzi Vert, ASAP Rocky un nīderlandiešu dziedātāja Levena Kali viesizrādes. Miksteipa fiziskā versija tika izlaista 2017. gada 6. oktobrī, bet vinila izdevums tika izdots 2017. gada 17. novembrī.
Miksteipu atbalstīja trīs singli – "Lookin", "wokeuplikethis*" un "Magnolia", kas ir trešais ASV Billboard Hot 100 topa 29. vietā. Tobrīd tas bija Playboi Carti visaugstāk iegūtais singls.
Izlaišana
Pirms miksteipa izdošanas, tika izdoti divi singli. To skaitā bija "Lookin", kurā piedalijās Lil Uzi Vert, kas tika izdots 2017. gada 17. martā, un "wokeuplikethis*", kurā bija arī Lil Uzi Vert, kas tika izdots 2017. gada 7. aprīlī, nedēļu pirms miksteipa izdošanas. Singls "Magnolia" vēlāk tika izdots 2017. gada 13. jūnijā.
Playboi Carti debitēja 12. vietā ASV Billboard 200 ar 28 000 albumiem līdzvērtīgu vienību, no kurām 21 000 bija straumēšanas vienības un 7 000 bija tikai albumu pārdošanas apjomi. 2017. gada septembrī mixtape ir pārvietots vairāk nekā 367 000 vienību. RIAA 2018. gada 10. janvārī mixtape saņēma zelta sertifikātu, pārdodot vairāk nekā 500 000 vienību.
2017. gada 10. jūlijā dziesmai "Magnolia" tika izdots mūzikas videoklips. To veidoja Hidji Films režisors, un tajā piedalās dziesmas producents Pi'erre Bourne, kā arī Southside, ASAP Rocky, Slim Jxmmi, A Boogie Wit da Hoodie, Don Q, NAV, Casanova, Smooky Margielaa, Squidnice un Cash, viens no XO dalībniekiem. 2022. gada septembrī, tas ir uzkrājis vairāk nekā 170 miljonus skatījumu.
2017. gada 9. augustā tika izlaists mūzikas videoklips dziesmai “wokeuplikethis*”. Mūzikas videoklipā piedalās Lil Uzi Vert, un 2020. gada jūlijā tas ir uzkrājis vairāk nekā 42 miljonus skatījumu.
Mūzikas videoklips dziesmai “New Choppa” tika izlaists 2017. gada 31. augustā. Tajā piedalās ASAP Rocky, un 2022. gada septembrī tas ir uzkrājis vairāk nekā 30 miljonus skatījumu.
Kritiskā uztveršana
Miksteips kopumā saņēma pozitīvas kritiķu atsauksmes. Pozitīvā recenzijā Džons Karamanika no The New York Times projektu nodēvēja par "neregulāru, dažreiz nepārspējamu", norādot, ka "Playboi Carti albums hiphopa ad-lib laikmetu pārceļ līdz galējībai — viss izklausās kā ad-lib, pat galvenie dziesmu teksti." Negatīvākā recenzijā HipHopDX kritiķe Naršima Čintaluri ierakstu raksturoja kā "vienkārši izslavētu bītu lenti ar ad-libs", norādot, ka Playboi Carti "ir jāturpina attīstīt savu dziesmu rakstīšanu, lai saglabāt šo pievilcību kopā ar saviem veiksmīgākajiem laikabiedriem.”
Braiens Durisijs no PopMatters ierakstu raksturoja kā "skaņas ekvivalentu stereotipiskajam laissez-faire darbiniekam, kurš pūš cauri prezentācijām tikai par personību", norādot, ka "tomēr pār iestudējumu jūs nesaņemat īpaši daudz." Briana Younger no Pitchfork rakstīja, ka "Playboi Carti jūtas kā pārtraukums no dzīves, skaņu celiņš bezprātīgam labi pavadītam laikam", un piebilst, ka "Playboi Carti ir taktisks, nosakot, kur un kad viņš var atbrīvoties, ļaujot instrumentālajam braucienam un kad viņam ir nepieciešams celieties atbilstoši gadījumam." Singls "Magnolia" tika apbalvots ar Pitchfork labāko jauno dziesmu.
Atzinības
Miksteips parādījās 2017. gada beigu albumu sarakstos tādās publikācijās kā Fact, Pitchfork un Tiny Mix Tapes. Džons Tvelss no Fact paziņoja, ka projekts "atbilstoši pieskaras plaši izplatītam jaunības nespēkam un žanriski plūstošajai atskaņošanas saraksta kultūrai, kas ir kļuvusi par dominējošo repa mainstream [...] Skumja un nemierīga, bet arī gatava ballītēm, Playboi Carti nav vajadzīgs politiska klejošana vai apzināta pozēšana, lai nodotu savu vēstījumu.” Korigans B no Tiny Mix Tapes rakstīja, ka “no visa, ko 2017. gadā solīja par repa nākotni, Playboi Carti visvairāk jutās kā īsts ceļš uz priekšu, SoundCloud pagrīdes izkristalizācija. zeitgeist formātā, kas radīts, lai pārvarētu ainas nekārtīgo pusaudžu vecumu."
Teksasas "Rangers"
1971. gadā klubs no Vašingtonas tika pārcelts uz Ārlingtonu un pārsaukts par Teksasas "Rangers".
Edgars Lasenbergs
Edgars Lasenbergs (dzimis ) ir latviešu basketbolists, spēlē saspēles vadītāja pozīcijā. 2023. gadā pārstāv Austrijas klubu Treiskirhenes "Lions". Iepriekš spēlējis vairākos Latvijas Basketbola līgas (LBL) klubos, kā arī Igaunijā, Lietuvā un Spānijā.
Karjera
E. Lasenbergs nāk no Talsu novada Vandzenes. Trenēties basketbolā sācis Talsu sporta skolā pie trenera Arkādija Bajāra. Talsu komandas sastāvā arī debitējis pieaugušo basketbolā Latvijas Basketbola līgas 2. divīzijā. Pēc tam pārcēlies uz Rīgu, pabeidzis Rīgas Valsts 3. ģimnāziju. 2012.—2013. gada LBL sezonā pārstāvēja no jauniešiem veidoto komandu "LMT Basketbola akadēmija". Pēc tam spēlējis vairākos Latvijas klubos, kā arī Igaunijā, Lietuvā un Spānijā (pēc spēka trešās līgas (Leb Plata) komandā Ourense).
Karjeras augstākais sasniegums — Latvijas Basketbola līgas bronzas medaļas BK Ogre sastāvā 2019. gadā. 2022.—2023. gada LBL sezonā atkal pārstāvēja BK Ogre, bet 2023 gada vasarā pārcēlās uz Austrijas klubu Treiskirhenes "Lions".
Edvards Snoudens
2022. gada septembrī Snoudens ieguva Krievijas pilsonību.
Dzīvesgājums
Dzimis 1983. gadā Ziemeļkarolīnas pavalstī ASV Krasta apsardzes virsnieka ģimenē. Irākas kara laikā 2004. gadā pieteicās ASV militārajā dienestā, bet militāro apmācību nepabeidza kaulu lūzumu dēļ. 2006. gadā viņu pieņēma darbā Centrālajā izlūkošanas pārvaldē (CIP) un pēc apmācības 2007. gadā nosūtīja uz ASV pastāvīgo misiju ANO Ženēvā Šveicē, kur viņš bija atbildīgs par datortīklu drošības uzturēšanu. 2009. gada februārī Snoudens atstāja darbu CIP, sāka strādāt uzņēmumā Dell par kiberpretizlūkošanas ekspertu un sāka lejupielādēt dokumentus par ASV valdības elektroniskās spiegošanas programmām.
2012. gada martā Dell iecēla Snoudenu par Nacionālās drošības aģentūras (NSA) informācijas apmaiņas biroja vadošo tehnologu Havaju salās. 2013. gada 15. martā Snoudens pameta darbu uzņēmumā Dell un sāka strādāt konsultāciju firmā Booz Allen Hamilton, lai apkopotu datus un pēc tam publicētu iegūto informāciju.
Slepenās informācijas nodošana
2013. gada jūnija sākumā Snoudens nodeva laikrakstiem The Guardian un The Washington Post slepenu informāciju par ASV izlūkdienestu izmantotajām datu iegūšanas programmām, tostarp masveida telefonsarunu noklausīšanos un personas izsekošanu globālajā tīmeklī, analizējot videomateriālus, fotogrāfijas un e-pastus.
Francijas Henrieta Marija
Francijas Henrieta Marija (en); dzimusi, mirusi ) bija Anglijas karaļa Čārlza I sieva, Francijas karaļa Anrī IV un karalienes Marijas Mediči meita, Anglijas monarhu Čārlza II un Džeimsa II māte.
Edvards Snoudens
Slepenās informācijas nodošana
Pēc informācijas nopludināšanas Snoudens no ASV varasiestādēm slēpās Honkongā, bet 24. jūnijā ieradās Maskavas Šeremetjevas starptautiskajā lidostā, kur viņu izmitināja tranzītzonas viesnīcā. 5. jūlijā Venecuēlas prezidents Nikolass Maduro, kā arī Nikaragvas prezidents Danjels Ortega izteica gatavību uzņemt Snoudenu,  tomēr 2013. gada 1. augustā Snoudens ieguva pagaidu patvērumu Krievijā un pameta lidostas tranzītzonu. Saistībā ar šo Krievijas lēmumu ASV prezidents Baraks Obama atteicās no septembra sākumā paredzētās tikšanās ar Krievijas prezidentu Vladimiru Putinu.
2022. gada 26. septembrī Krievijas prezidents Putins izdeva rīkojumu par Krievijas pilsonības piešķiršanu Snoudenam.
Francijas Henrieta Marija
Būdama katoliete, bija nepopulāra valstī. Sākoties Anglijas pilsoņu karam, 1644. gadā pameta valsti un apmetās Francijā. Henrietas vīrs Čārlzs I 1649. gadā tika sodīts ar nāvi. Pēc Restaurācijas atgriezās Anglijā, un viņas dēls kļuva par Anglijas karali Čārlzu II. 1665. gadā atkal pameta valsti. Mirusi 1669. gadā Parīzes pievārtē. Henrietas Marijas vārdā nosaukts ASV štats Mērilenda.
Edvards Snoudens
Filmas par Snoudenu
Ņujorkas Kinofestivālā notika dokumentālās filmas "Pilsonis četri" pirmizrāde, kas ir dokumentālā filma par Edvardu Snoudenu. Agrāk tajā pašā gadā filmas režisore Laura Poitresa paziņoja Associated Press, ka viņa montē šo filmu Berlīnē, jo baidās, ka filmas sagataves varētu konfiscēt ASV valdība. Divas stundas ilgā filma ir uzņemta vairākās valstīs, sekojot Snoudena gaitām Honkongā un Maskavā, kur viņš pašreiz dzīvo kopā ar savu draudzeni Lindseju Milsu. Filma ieguva pozitīvas kritiķu atsauksmes gan ASV, gan Eiropā, un ieguva 87. Kinoakadēmijas balvu nominācijā "Labākā dokumentālā filma".
2016. gadā iznāca režisora Olivera Stouna mākslas filma "Snoudens" (Snowden), kurā parādīti notikumi Snoudena dzīvē laika posmā no 2003. līdz 2013. gadam. Titullomu atveidojis aktieris Džozefs Gordons-Levits.
2038. gada problēma
2038. gada problēma var izraisīt dažu datoru programmatūru kļūdas ap 2038. gadu. Šī problēma ietekmē visu programmatūru un sistēmas, kas glabā sistēmas laiku kā 32 bitu veselu skaitli, un interpretē to kā sekunžu skaitu kopš 00:00:00 pēc UTC. Vēlākais laiks, kuru var parādīt ar šo sistēmu, ir 03:14:07 pēc UTC. Laiks pēc šī brīža "attīsies" (tiks uzglabāts kā negatīvs skaitlis), un sistēmas vietā uzrādīs. To izraisa veselu skaitļu pārplūde — skaitītājam beidzas maksimāli izmantojamie skaitļi, tāpēc tas nevis palielina skaitļa vērtību, bet uzrāda maksimālo negatīvo skaitli un sāk palielināt tā vērtību. Tas var radīt problēmas lietotājiem kļūdainu aprēķinu dēļ.
Lai gan lielāko daļu programmu šī problēma ietekmēs 2038. gadā vai tuvu tam, tomēr programmas, kas strādā ar nākotnes datumiem, tā var ietekmēt krietni drīzāk. Piemēram, programmu, kas strādā ar datumiem, kas ir 14 gadus tālā nākotnē, vajadzētu noregulēt ne vēlāk kā par 2024. gadu.
Tā kā lielākā daļa 32-bitu UNIX-veidīgo sistēmu glabā datus tādā formātā, tas tiek saukts par UNIX laiku, 2038. gada problēma visvairāk ietekmēs tieši šīs sistēmas.
Skanenis
No vispārīgāka, teorētiska viedokļa sonoritāte jeb skanīgums piemīt tām skaņām, kuru izrunā balss plūsmai netraucē nekāds radikāls šķērslis. No šāda skatu punkta vissonorantākās skaņas latviešu valodā ir patskaņi un puspatskanis un sonorantākie no līdzskaņiem ir jau pieminētie, bet  atrodas uz robežas starp sonorantām un nesonorantām skaņām. Latviešu valodā sonorantajiem līdzskaņiem nav nebalsīgu versiju. Nebalsīgi skaneņi ir reti sastopami pasaules valodās. Viena no valodām, kur ir balsīgu un nebalsīgu skaneņu opozīcija, ir mokšu valoda.
Geminācija
Latviešu valodā vairāku veidu līdzskaņi var būt gari vai īsi, taču skaneņiem ir īpaša pozīcija šajā gadījumā — to garums ir fonēmisks, respektīvi, tas tiek norādīts rakstībā un atsevišķos gadījumos tam ir nozīmes šķiroša loma, piemēram, manna un mana. Lai gan troksneņi bieži mēdz būt gari, to garumam nekad nav nozīmes šķiroša funkcija un to garums netiek uzrādīts latviešu valodas ortogrāfijā, citiem vārdiem, to garums ir tikai fonētisks.
Zilbiskums
Pie skaneņiem piederošie nāseņi un plūdeņi <r, l, ļ, m, n, ņ> ir līdzskaņi, kas latviešu valodā var būt zilbiski (t. i., veidot zilbes kodolu).
Intonāciju nesoši diftongiskie savienojumi
Pie skaneņiem piederošie nāseņi un plūdeņi <r, l, ļ, m, n, ņ>, noslēdzot zilbi pēc īsa patskaņa, veido tā saucamos diftongiskos savienojumus, kas līdzās gariem patskaņiem un diftongiem ir spējīgi nest zilbes intonāciju latviešu valodā, piemēram, un plūdeņa  savienojumam ir dažāda intonācija vārdos  "airēt" — lauzta intonācija un  (par audumu) — stiepta intonācija.
Vidēja mēles pacēluma vidējās rindas patskanis
Vidēja mēles pacēluma vidējās rindas patskanis, saukts arī par schwa, ir patskanis, kas sastopams vairākās valodās. Šo patskani apzīmē IPA simbols.
Schwa
Dažkārt nosaukums schwa tiek attiecināts uz jebkuru grūti identificējamu, "neitrālu" patskani neuzsvērtā pozīcijā, taču Starptautiskajā fonētiskajā alfabētā (IPA) ar vajadzētu apzīmēt tieši vidēja mēles pacēluma vidējās rindas patskani.
Latviešu valodā
Saskaņā ar Nicole Nau vairākzilbju ceturtās deklinācijas sieviešu dzimtes vārdos galotne -a latviešu valodā tiek realizēta kā schwa, piemēram, vārda "Daugava" –.
Citās valodās
Šī skaņa ir izplatīta citās valodās, to vidū, angļu, viens no izplatītākajiem piemēriem – vārds "about" –, kur pirmā (neuzsvērtā) patskaņa skaņa ir schwa.
Vieglatlētika 1896. gada vasaras olimpiskajās spēlēs
Vieglatlētika 1896. gada vasaras olimpiskajās spēlēs bija viens no deviņiem sporta veidiem, kas bija iekļauts olimpisko spēļu programmā. Vieglatlētikas sacensības galvenokārt tika aizvadītas Panatinaiko stadionā, maratona distances sākums bija Maratonas pilsētā, bet finišs Panatinaiko stadionā. Kopumā vieglatlētikā tika aizvadītas 12 disciplīnas, no tām 5 — skrejceļa disciplīnas, 1 — šosejas disciplīna un 6 — laukuma disciplīnas. Vieglatlētikas sacensībās kopā startēja 64 sportisti no 10 valstīm.
Par čempionu 100 metros kļuva ASV sportists Tomass Bērks, viņš par čempionu kļuva arī 400 metru distancē. Lielbritānijas sportists Edvīns Fleks par čempionu kļuva 800 metru un 1500 metru skriešanas distancēs. 110 metru barjerskrējienā uzvarēja ASV sportists Tomass Kērtiss. Maratona distancē uzvarēja Grieķijas sportists Spiridons Luiss. Kroņprincis Konstantīns, priecādamies par maratona uzvarētāja grieķa Spiridona Luisa panākumiem, kopā ar viņu noskrēja pēdējos metrus līdz finišam. Augstlēkšanas un tāllēkšanas disciplīnās uzvarēja ASV sportists Ellerijs Klārks. Trīssoļlēkšanā uzvarēja ASV sportists Džeimss Konolijs, viņš tiek uzskatīts arī par pirmo mūsdienu olimpisko spēļu čempionu. Kārtslēkšanā uzvarēja ASV sportists Viljams Hoits, bet lodes grūšanā un diska mešanā uzvarēja ASV sportists Roberts Garets. Vairāki no sportistiem izcīnīja vairākas medaļas. Roberts Garets bija medaļām bagātākais sportists vieglatlētikā, viņš kopumā izcīnīja divas zelta un divas sudraba medaļas. Kopumā ASV izcīnīja 17 olimpiskās medaļas vieglatlētikā.
1896. gada vasaras olimpiskās spēles bija pirmās, kur mūsdienu pasaulē starptautiskā sporta pasākumā tika aizvadītas lodes grūšanas un maratona sacensības.
Spiridona Luisa, Roberta Gareta un Džeimsa Konolija panākumi olimpiskajās spēlēs tika dokumentēti 1984. gadā NBC miniseriālā — Pirmās olimpiskās spēles: Atēnas 1896.
Dienu pēc oficiālā maratona norises Stamata Reviti noskrēja 40 kilometru garo distanci 5 stundās un 30 minītēs, finišējot ārpus Panathinaiko stadiona. Viņai tika liegta dalība oficiālajās sacensībās, jo 1896. gada olimpiskās spēlēs startēja tikai vīrieši, jo sievietes olimpiskajās spēlēs nedrīkstēja piedalīties.
Medaļnieki
Šīs medaļas piešķīra Starptautiskā Olimpiskā komiteja ar atpakaļejošu datumu; Spēļu laikā uzvarētājiem tika pasniegtas sudraba medaļas un bronzas medaļas. Sportisti, kas ieņema trešo vietu, medaļas nesaņēma.
Pārstāvētās valstis un sportisti
Vieglatlētikā startēja 64 sportisti no 10 valstīm. Vieglatlētika pēc sportistu skaita bija otrs pārstāvētākais sporta veids šo olimpisko spēļu programmā.
Valstis
Iekavās norādīts sportistu skaits no attiecīgās valsts.
Duglass Berjkvists
Jans Duglass Berjkvists (sv, dzimis ) ir zviedru futbolists, spēlē aizsarga pozīcijā. Kopš 2022. gada Berjkvists pārstāv Latvijas Virslīgas komandu FK Auda.
Iepriekš spēlējis vairākos Anglijas zemāko līgu klubos, Zviedrijas komandās Östersund un Kalmar, Norvēģijas komandā Haugesund un Polijas komandā Arka Gdynia.
Aivars Ikšelis
Aivars Ikšelis (dzimis ) ir latviešu teātra režisors. No 1982. gada vada Valkas pilsētas teātri.